b"\n_START_ARTICLE_\nPrantsuse V\xc3\xb5\xc3\xb5rleegion\n_START_SECTION_\nAjalugu\n_START_PARAGRAPH_\nPrantsuse v\xc3\xb5\xc3\xb5rleegion loodi algselt Prantsuse kuninga Louis Philippe'i poolt 10. m\xc3\xa4rtsil 1831. Selle otseseks p\xc3\xb5hjuseks oli asjaolu, et v\xc3\xb5\xc3\xb5ramaalastel keelati Prantsuse s\xc3\xb5jav\xc3\xa4es teenimine p\xc3\xa4rast 1830. aasta juulirevolutsiooni._NEWLINE_Leegioni eesm\xc3\xa4rgiks sai eemaldada l\xc3\xb5hestavaid \xc3\xbchiskonnaelemente ja panna nad selle asemel v\xc3\xb5itlema Prantsusmaa vaenlaste vastu. V\xc3\xa4rvatute hulgas oli endisi revolutsion\xc3\xa4\xc3\xa4re teistest Euroopa riikidest, s\xc3\xb5dureid, kes saadeti oma kodumaa r\xc3\xbcgementidest laiali ja sisaldas \xc3\xbcldiselt t\xc3\xbclinorijaid, kelle hulgas oli nii v\xc3\xa4lismaalasi kui ka prantslasi. Al\xc5\xbeeeria nimetati leegioni koduks. Leegioni kodumaaks muutus Al\xc5\xbeeeria just selle t\xc3\xb5ttu, et see oli v\xc3\xa4ga ebapopulaarne koht Prantsuse Armee regulaarv\xc3\xa4gede seas. Seega sai v\xc3\xa4ga selgeks, et leegioni ei oodanud seal midagi v\xc3\xa4ga meeldivat. 1831. aasta l\xc3\xb5pus, esimesed leegion\xc3\xa4rid maabusid Al\xc5\xbeeerias, maal, mis muutus leegioni kodumaaks j\xc3\xa4rgmiseks 130 aastaks ja kujundas vastavalt leegioni iseloomu. Esimesed aastad Al\xc5\xbeeerias olid leegioni jaoks v\xc3\xa4ga rasked, kuna neid saadeti tihti k\xc3\xb5ige ohtlikumatele \xc3\xbclesannetele ja t\xc3\xb6\xc3\xb6dele. Ka \xc3\xbcldiselt olid leegion\xc3\xa4rid v\xc3\xa4he huvitatud sellest Prantsusmaa uuest kolooniast. Leegioni esimene teenistus Al\xc5\xbeeerias l\xc3\xb5ppes juba nelja aastaga, kuna leegioni l\xc3\xa4ks vaja muudes piirkondades.\n_START_SECTION_\nEsimesed lahingud\n_START_PARAGRAPH_\nEt toetada Isabella n\xc3\xb5udmisi Hispaania kuningatroonile oma onu vastu, otsustas Prantsuse valitsus saata leegioni Hispaaniasse. 28. juunil 1835 anti leegion \xc3\xbcle Hispaania valitsusele. Leegion maabus Tarragonas 17. augustil koos ligikaudu 4000 mehega. Oma eelmise teenistuskoha t\xc3\xb5ttu, ristiti nad kohalike poolt kiiresti \xe2\x80\x9eal\xc5\xbeeerlasteks\xe2\x80\x9c._NEWLINE_Leegioni komand\xc3\xb6r saatis kohalikud rahvuspataljonid kohe laiali, et suurendada korpustevahelist \xc3\xbcksmeelt._NEWLINE_Leegion otsustati laiali saata 8. detsembril 1838, kui selle liikmete arv oli v\xc3\xa4henenud 500 meheni. J\xc3\xa4relej\xc3\xa4\xc3\xa4nud naasid Prantsusmaale ja liitusid uue, \xc3\xa4sja loodud leegioniga.\n_START_SECTION_\nCamer\xc3\xb3ni lahing\n_START_PARAGRAPH_\n30. aprillil 1863 Mehhikos teenis leegion esmakordselt oma legendaarse staatuse. Kompanii, mida juhtis kapten Danjou, ja mis koosnes 62 s\xc3\xb5durist ja 3 ohvitserist, eskortis konvoid Puebla linna, mis oli \xc3\xbcmber piiratud ja mida r\xc3\xbcndas 2000 liikmega Mehhiko Armee, mis oli organiseeritud 3 pataljoni ja koosnes 1200-liikmelisest jalav\xc3\xa4e r\xc3\xbchmast ja 800-liikmelisest varumeeste r\xc3\xbchmast. Leegioni patrulli sunniti kaitsma Hacienda Camar\xc3\xb3ni linna ja kuigi olukord oli leegioni jaoks lootusetu, v\xc3\xb5ideldi peaaegu viimse meheni. Kui oli alles j\xc3\xa4\xc3\xa4nud ainult 5 elluj\xc3\xa4\xc3\xa4nut, ilma igasuguse relvastuseta, korraldati r\xc3\xbcnnak t\xc3\xa4\xc3\xa4kide abil, mille t\xc3\xb5ttu 5 elluj\xc3\xa4\xc3\xa4nust tapeti veel 3 \xc3\xa4ra. Elluj\xc3\xa4\xc3\xa4nud 2 leegion\xc3\xa4ri toodi Mehhiko kindrali ette, kes olles imetlenud nende p\xc3\xb5him\xc3\xb5ttekindlust, lubas neil naasta Prantsusmaale, kandes endaga kaasa kapten Danjou keha.\n_START_SECTION_\nPrantsuse-Preisi s\xc3\xb5da\n_START_PARAGRAPH_\nVastavalt Prantsuse seadustele ei tohtinud leegioni kasutada Prantsuse emamaal ja sellest j\xc3\xa4relduvalt polnud leegion ka Napoleon III keiserliku armee osa, mis kapituleerus Sedani linnas. Koos keiserliku s\xc3\xb5jav\xc3\xa4e kaotusega, Teine Prantsuse Impeerium langes ja selle asemel loodi Kolmas Vabariik._NEWLINE_Probleem seisnes selles, et Kolmandas Vabariigis oli h\xc3\xa4dasti vaja treenitud s\xc3\xb5dureid, sellet\xc3\xb5ttu k\xc3\xa4sti leegionil saata kontingent Prantsusmaale. 11. oktoobril maabus 2 esialgset pataljoni. Esimest korda ajaloos kasutati leegioni Prantsusmaa sees. Nad p\xc3\xbc\xc3\xbcdsid vabastada Pariisi piiramisr\xc3\xb5ngast sellega, et murdsid l\xc3\xa4bi Saksa liinidest. Neil \xc3\xb5nnestus tagasi v\xc3\xb5ita Orl\xc3\xa9ansi linn, kuid neil eba\xc3\xb5nnestus l\xc3\xa4bi murda Pariisi piiramisr\xc3\xb5ngast.\n_START_SECTION_\nI maailmas\xc3\xb5da\n_START_PARAGRAPH_\nI maailmas\xc3\xb5ja jooksul v\xc3\xb5itles leegion paljudes kriitilistes lahingutes l\xc3\xa4\xc3\xa4nerindel. Leegion kandis drastilisi kaotusi 1918. aastal. Leegion osales ka Dardanellide ja Makedoonia rinnetel ja leegioni tunnustati seal saavutatu eest v\xc3\xa4ga k\xc3\xb5rgelt.\n_START_SECTION_\nII maailmas\xc3\xb5da\n_START_PARAGRAPH_\nV\xc3\xb5\xc3\xb5rleegion oli tugevalt kaasatud II maailmas\xc3\xb5tta, seda peamiselt just L\xc3\xa4his-Ida ja P\xc3\xb5hja-Aafrika rinnetel. Huvitaval kombel, osa leegionist \xc3\xbchines liikumisega Vaba Prantsusmaa, samal ajal kui 2. osa leegionist oli lojaalne Vichy valitsusele. S\xc3\xbc\xc3\xbcria-Liibanoni s\xc3\xb5jaretkel juunis 1941. aastal v\xc3\xb5is n\xc3\xa4ha leegion\xc3\xa4ri v\xc3\xb5itlemas leegion\xc3\xa4riga.\n_START_SECTION_\nKolwezi lahing 1978. aastal\n_START_PARAGRAPH_\nLeegioni v\xc3\xa4eosad saadeti Prantsuse Indohiina piirkonda, kus nad v\xc3\xb5itlesid Prantsuse-Hiina vahelises s\xc3\xb5jas. \xc3\x9cks pataljon muutus p\xc3\xb5hikomponendiks kuulsusrikka Tuyen Quangi kindluse kaitsmisel, samal ajal, kui seda r\xc3\xbcndasid Hiina v\xc3\xa4ed, mis \xc3\xbcletasid mitmekordselt leegioni pataljoni suurust._NEWLINE_Leegioni v\xc3\xa4eosad osalesid ka Dien Bien Phu kaitsmisel esimese Indohiina s\xc3\xb5ja perioodil ja kaotasid suure osa oma meestest selles lahingus. Kui lahingu nukker l\xc3\xb5pp hakkas l\xc3\xa4henema, otsustasid leegion\xc3\xa4rid moodustada vabatahtlikest massi, mis pidi vabastama piirkonna.\n_START_SECTION_\nS\xc3\xb5da Al\xc5\xbeeerias\n_START_PARAGRAPH_\nLeegion oli \xc3\xa4gedalt kaasatud v\xc3\xb5itlemaks Rahvusliku Vabastusrinde ja teiste sarnaste v\xc3\xa4iksemate gruppide vastu Al\xc5\xbeeeria iseseisvuss\xc3\xb5ja jooksul, aastatel 1954\xe2\x80\x931962. Kui m\xc3\xb5nede arvates oli leegion 1962. aastaks muutunud oma ajastule liiga brutaalseks, leidis leegion endale uue rolli, j\xc3\xb5ulise vahelesegajana, et s\xc3\xa4ilitada Prantsusmaa huve mitte ainult endistes Aafrika kolooniates, vaid ka teistes v\xc3\xa4lisriikides.\n_START_SECTION_\nLeegion\xc3\xa4rid Saudi Araabias\n_START_PARAGRAPH_\nSamal ajal kui enamus leegioni volitatud ohvitserid on prantslased, on ka t\xc3\xa4pselt 10% nendest endised leegion\xc3\xa4rid, kes on t\xc3\xb5usnud l\xc3\xa4bi auastmete. \xc3\x9clej\xc3\xa4\xc3\xa4nud leegion koosneb peamiselt meestest, kellel on erinevad rahvuslikud tagap\xc3\xb5hjad, prantslasi on leegion\xc3\xa4ride hulgas koguni 60%. Vabatahtlikud v\xc3\xa4lismaalt on peamiselt Euroopa p\xc3\xa4ritolu. Enne ja p\xc3\xa4rast II maailmas\xc3\xb5da, paljud juudid Ida-Euroopast p\xc3\xb5genesid Prantsusmaale ja l\xc3\xb5petasid sellega, et panid ennast kirja v\xc3\xb5\xc3\xb5rleegioni ridadesse. Iroonilisel kombel, paljud sakslased (kes moodustavad enamuse leegionist), p\xc3\xa4rast Kolmanda Riigi langust liitusid leegioniga ja nende arv ulatus kuni 60%-ni kogu leegioni l\xc3\xb6\xc3\xb6gij\xc3\xb5ust. Paljud Saksa v\xc3\xa4eosad tulid otse p\xc3\xa4rast II maailmas\xc3\xb5da leegioni. Raamat \xe2\x80\x9eDevil's Guard\xe2\x80\x9d kirjeldab, kuidas hoolimata endiste Waffen-SS-i liikmete j\xc3\xb5hkrast tagap\xc3\xb5hjast, v\xc3\xb5itlesid nad koos teiste SS-liikmetega Indohiinas vietnamlaste vastu. 1980. keskel oli leegionis v\xc3\xa4ga palju inglasi ja serblasi. Kuni t\xc3\xa4nase p\xc3\xa4evani v\xc3\xb5ib t\xc3\xa4heldada nende liikmete arvu suurenemist, kes p\xc3\xa4rinevad Aafrika ja Balkani maadest._NEWLINE_Kui varem v\xc3\xb5is leegion\xc3\xa4r valida, kas ta asub teenistusse pseudon\xc3\xbc\xc3\xbcmi all ja vahetab kodakondsust, siis t\xc3\xa4nap\xc3\xa4eval on see kohustuslik k\xc3\xb5igile, kes taotlevad oma nime muutmist. Selline tendents eksisteerib selle t\xc3\xb5ttu, et lubada inimestel, kes soovivad oma elu uuesti alustada, saaksid samuti v\xc3\xa4eteenistusse astuda. Prantsuse kodanikud saavad liituda, kui nad panevad ennast kirja m\xc3\xb5ne muu riigi (tavaliselt m\xc3\xb5ni prantsuskeelne riik, nt Kanada v\xc3\xb5i Monaco) kodanikuna. P\xc3\xa4rast aastast teenistust saavad leegion\xc3\xa4rid seda muuta ja m\xc3\xa4\xc3\xa4rata endale tagasi oma p\xc3\xa4risidentiteedi._NEWLINE_Vanasti omas leegion kuulsust sellega, et koosnes peamiselt kurjategijatest, kes olid jooksus ja kes tahtsid saada palgas\xc3\xb5duriteks. K\xc3\xbcll aga on viimastel aastatel hakatud palju hoolikamalt j\xc3\xa4lgima sooviavaldavaid nekruteid, lisaks sellele tehakse taustauuringuid k\xc3\xb5igile soovijatele. Kokkuv\xc3\xb5tlikult, s\xc3\xbc\xc3\xbcdim\xc3\xb5istetud roimareid reeglina leegioni teenistusse enam ei v\xc3\xb5eta._NEWLINE_P\xc3\xa4rast teenimist leegionis teatud aja, v\xc3\xb5ib leegion\xc3\xa4r taotleda Prantsuse kodakondsust. Mitte-Prantsuse p\xc3\xa4ritolu leegion\xc3\xa4r saab taotleda Prantsuse kodakondsust p\xc3\xa4rast kolmeaastast teenistust. Ta peab teenima oma p\xc3\xa4ris nime all ja tal ei tohi enam mingeid probleeme olla v\xc3\xb5imudega. Ta peab olema teeninud \xe2\x80\x9eau ja ustavusega\xe2\x80\x9c leegioni v\xc3\xa4hemalt 3 aastat. Prantsuse kodakondsust ei saa taotleda vale nime all. Lisaks sellele, s\xc3\xb5dur, kes saab lahingus vigastada, v\xc3\xb5ideldes Prantsusmaa eest, saab taotleda Prantsuse kodakondsust seadusega, mida tuntakse kui \xe2\x80\x9cFran\xc3\xa7ais par le sang vers\xc3\xa9\xe2\x80\x9d (Prantslane, valatud vere ohvri t\xc3\xb5ttu).\n_START_SECTION_\nPopkultuuris\n_START_PARAGRAPH_\nV\xc3\xb5\xc3\xb5rleegioni olemasolu on viinud paljusid romantilistele m\xc3\xb5tetele, et see on koht kord eksinud meestele, kes on otsustanud maha j\xc3\xa4tta oma endise elu ja alustada t\xc3\xa4iesti uut, aga ka koht sulidele ja meestele, kes p\xc3\xb5genevad \xc3\xb5igluse eest. Selline kujutelm leegionist on tavaline kirjanduses ja on kasutatud ka dramaatiliste efektide suurendamisena paljudes filmides."